Når et køb foretages på vores hjemmeside, låses prisen fast, og du accepterer den pris, der står på siden. Bemærk at prisen først låses, når ordren gennemføres, og ikke når varerne blot ligger i kurven – prisen kan altså godt variere, selvom produkterne er i kurven, indtil ordren endeligt gennemføres. Husk at købet er bindende, da vi har at gøre med finansielle produkter, hvor prisen afhænger af en svingende markedsværdi. Det er derfor bedst at være velovervejet omkring sit køb, før man gennemfører ordren. Der kan være leveringstid på produkterne, og selvom der går to eller tre uger, er det stadig den pris du har købt til, der er gældende. Prisen ændrer sig altså ikke perioden mellem bestilling og modtagelse af varerne.